ДОГОВОР

Днес ......................., в гр. Стара Загора , между

1. Професионална гимназия по строителство, архитектура и геодезия „Любор Байер” гр.Стара Загора, ул. „Граф Игнатиев” № 11, представлявана от Директор – инж. Георги Славов Славов и Главен счетоводител – Галя Панайотова, от една страна, наричано по-долу ВЪЗЛОЖИТЕЛ и

2. ................................................................................................................

седалище и адрес на управление................................., ЕИК...................................., представлявано от …………………………………………………………………….., наричано по-долу ИЗПЪЛНИТЕЛ,

на основание Решение № .............../....... за определяне на изпълнител в процедура за възлагане на обществена поръчка с предмет „Доставка на строителни материали, инструменти и помощни средства, приложими в обучението по проект ”Образователен парк – Енергоефективно строителство”, финансиран от Европейски социален фонд на Европейския съюз, Министерство на образованието и науката, Оперативна програма „Развитие на човешките ресурси” схема BG051PO001-4.3.05”,открита с Решение № ............./..................... се сключи настоящият договор за следното:

**І. ПРЕДМЕТ НА ДОГОВОРА**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение обществена поръчка с предмет:

„Доставка на строителни материали, инструменти и помощни средства, приложими в обучението по проект ”Образователен парк – Енергоефективно строителство”, финансиран от Европейски социален фонд на Европейския съюз, Министерство на образованието и науката, Оперативна програма „Развитие на човешките ресурси” схема BG051PO001-4.3.05-0018

Обособена позиция: .......................................................................................................

**ІІ. ЦЕНИ И СТОЙНОСТ НА ПОРЪЧКАТА**

**2**. Единичната цена на материалите по чл. 1 от настоящия договор е подробно описана в Приложение № 1 към същия.

**3**. Цената е определена до краен получател.

**4**. Цените са фиксирани и не подлежат на промяна за срока на действие на договора.

**ІІІ. УСЛОВИЯ И НАЧИН НА ПЛАЩАНЕ**

**5**. Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената в настоящия договор банкова сметка на ИЗПЪЛНИТЕЛЯ

**6**. Банковите разходи по превода са за сметка на ИЗПЪЛНИТЕЛЯ.

**7**. Заплащането се извършва след всяка една доставка в тридесет дневен срок от представяне на следните документи:

-фактура – оригинал и два броя заверени копия;

-приемателно – предавателен протокол;

-писмена заявка от КУПУВАЧА,

**ІV. СРОК НА ДОСТАВЯНЕ**

**8**. Всяка отделна доставка на материалите - предмет на настоящия договор, следва да бъде доставена изцяло в срок до седем работни дни след получаване на заявка по телефон, факс или e mail.

**9**. ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за приетата заявка и предстоящото доставяне.

**10.** За количества, доставени от ИЗПЪЛНИТЕЛЯ извън/без заявката, ВЪЗЛОЖИТЕЛЯТ няма задължение за плащане.

**V. МЯСТО НА ДОСТАВЯНЕ**

**11**. За място на доставяне на стоките по този договор се определя :

Професионална гимназия по строителство, архитектура и геодезия „Лубор Байер” гр.Стара Загора

**12**. Рискът от случайно погиване или повреждане на стоките преминава върху КУПУВАЧА от момента на приемането им на мястото на доставяне с приемно – предавателен протокол.

**VІ. ДАТА НА ДОСТАВЯНЕ НА МАТЕРИАЛИТЕ**

**13.** За дата на доставяне се счита датата, на която материалите – предмет на настоящия договор са доставени до крайния получател.

**VІІ. ПРАВА И ЗАДЪЛЖЕНИЯ НА СТРАНИТЕ**

**14**. ИЗПЪЛНИТЕЛЯТ има право да иска приемане на доставката.

**15**. ИЗПЪЛНИТЕЛЯТ има право да получи договореното заплащане по реда на настоящия договор.

**16**. ИЗПЪЛНИТЕЛЯТ има право да иска съдействие за изпълнение на доставката.

**17**. ИЗПЪЛНИТЕЛЯТ се задължава да изпълни възложеното качествено и в срок настоящия договор и спецификацията – Приложение №1 към него, като положи необходимата грижа в съответствие с най-добрата практика в съответната област и интересите на ВЪЗЛОЖИТЕЛЯ.

**18**. ИЗПЪЛНИТЕЛЯТ носи цялата отговорност за качеството на доставените материали. Ако в процеса на доставка на материалите настъпят промени в номенклатурата на някой от производителите, то ИЗПЪЛНИТЕЛЯТ заменя съответните модели с други, имащи аналогични или по-добри параметри.

**19**. ИЗПЪЛНИТЕЛЯТ отговаря за действията на трети лица - Подизпълнители (партньори), като за свои действия.

**20** ИЗПЪЛНИТЕЛЯТ няма право да се отклонява от условията на договора без изричното писмено съгласие на ВЪЗЛОЖИТЕЛЯ.

**21**. ИЗПЪЛНИТЕЛЯТ се задължава да уведомява ВЪЗЛОЖИТЕЛЯ за хода на изпълнение на договора.

**22**. ИЗПЪЛНИТЕЛЯТ осигурява за своя сметка необходимите документи и книжа, изискуеми съгласно действащото законодателство, когато осъществяването предмета на договора предполага наличието на такива.

**23**. ВЪЗЛОЖИТЕЛЯТ има право да заявява необходимите му количества от материалите, специфицирини в Приложение № 1 към договора, без да е обвързан от посочените количества.

**24**. ВЪЗЛОЖИТЕЛЯТ има право да осъществява текущ контрол (за качество, технически параметри и други) при изпълнението на доставката. Указанията на ВЪЗЛОЖИТЕЛЯ при изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на предмета на настоящия договор.

**25**. ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни възложеното в срок, качествено и без отклонения от предмета на договора.

**26.** ВЪЗЛОЖИТЕЛЯТ е длъжен да оказва необходимото съдействие на ИЗПЪЛНИТЕЛЯ при и по повод изпълнението на договора.

**27**. ВЪЗЛОЖИТЕЛЯТ има право да преустанови плащанията и да поиска връщане на вече платеното, когато констатира нарушение на клаузите на настоящия договор или на нормативната уредба.

**28**. ВЪЗЛОЖИТЕЛЯТ има право да иска информация по хода на изпълнение на договора.

**29**. ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ договорената сума.

**30**. ВЪЗЛОЖИТЕЛЯТ се задължава да осигури необходимите условия за изпълнение на възложеното, както и даде необходимите сведения и указания за това.

**31**. ВЪЗЛОЖИТЕЛЯТ се задължава да приеме доставките, когато те отговарят на условията на настоящия договор.

**VІІІ. ГАРАНЦИИ, ГАРАНЦИОНЕН СРОК**

**32**.

ИЗПЪЛНИТЕЛЯТ се задължава да достави договорените стоки, отговарящи на БДС или други стандарти по смисъла на §1, т.27 от Допълнителните разпоредби на Закона за обществените поръчки.

**33**. ИЗПЪЛНИТЕЛЯТ гарантира изпълнението на задълженията по настоящия договор с Гаранция за добро изпълнение в размер на 1 % от стойността на поръчката.

**34.** ИЗПЪЛНИТЕЛЯТ гарантира изпълнението на задълженията по договора за гаранционен срок не по-малко от предвидения от производителя.

**35**. В рамките на гаранционния срок, ИЗПЪЛНИТЕЛЯТ отстранява за своя сметка констатираните от ВЪЗЛОЖИТЕЛЯ несъответствия, грешки, пропуски при осъществяване предмета на договора.

**36.** При доставяне на материали, несъобразени с уговореното, ВЪЗЛОЖИТЕЛЯТ има право да иска замяна за сметка на ИЗПЪЛНИТЕЛЯ или отбив от цената.

**37**. В случаите на предходната точка ВЪЗЛОЖИТЕЛЯТ има право на неустойка в размер на 10 % /десет процента/ от стойността на некачествената стока. Извън горепосочената неустойка, изправната страна имаправо на обезщетение за претърпяната вреда и пропусната полза, ако техния размер надвишава предвидената неустойка.

**ІХ. ПРЕДАВАНЕ И ПРИЕМАНЕ**

**38**. ИЗПЪЛНИТЕЛЯТ или упълномощен от него представител предава възложената доставка в съответствие с договора на упълномощен/-и представител/-и на ВЪЗЛОЖИТЕЛЯ, за което се съставя двустранен приемателно-предавателен протокол:

За Възложител представител: ...................................................................................................

За Изпълнител представител:.....................................................................................................

**39.** При приемане на доставката ВЪЗЛОЖИТЕЛЯТ или упълномощено от него лице, може в срок от пет дни да направи проверка за съответствието й с изискванията за качество и с придружаващата я документация.

В този срок той може да иска отстраняване на недостатъци или замяна на материали, неотговарящи на определените в този договор изисквания за качество. По отношение на доставките, изпълнени отново и по отношение на заменените стоки, ВЪЗЛОЖИТЕЛЯТ има правата по предходната алинея.

**40**. ВЪЗЛОЖИТЕЛЯТ може да откаже да приеме доставен материал или част от него, ако той не отговаря на определените в настоящия договор изисквания за качество. При отказ да приеме доставеното ВЪЗЛОЖИТЕЛЯТ е длъжен да пази материалите с грижата на добър търговец през времето, което обикновено е необходимо за произнасяне на ИЗПЪЛНИТЕЛЯ /но не повече от две седмици/. При забава на ИЗПЪЛНИТЕЛЯ, ВЪЗЛОЖИТЕЛЯТ може да предаде доставеното на трето лице за пазене, на разноски на ИЗПЪЛНИТЕЛЯ, като го уведоми /писмено/ за това.

**41**. След изтичане на срока, предвиден в предходната точка, се счита, че доставката е приета без забележки и започват да текат предвидените в този договор гаранционни срокове.

**42**. Собствеността върху доставените материали преминава върху ВЪЗЛОЖИТЕЛЯ от момента на съставяне на двустранния приемателно-предавателен протокол.

**Х. ОТГОВОРНОСТ И САНКЦИИ**

**43**. При пълно неизпълнение на предмета на договора, неизправната страна дължи на изправната неустойка в размер на 30 % / тридесет процента/ от стойността на недоставеното и връщане на вече полученото по договора.

**44**. При забавено изпълнение на задълженията по договора неизправната страна дължи на изправната неустойка в размер на основния лихвен процент на БНБ, увеличен с петнадесет пункта от стойността на доставката за всеки просрочен ден, но не повече от 10 % / десет процента/ от договореното възнаграждение.

**45**. При лошо изпълнение на задълженията, изразяващо се в отклонение от предмета на договора, влагане на некачествени /негодни/ материали или некачествено изпълнение на дейности, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер до 30% /тридесет процента/ от договореното възнаграждение.

**46**. Страните запазват правото си да търсят обезщетение за претърпени вреди и пропуснати ползи по общия ред, ако тяхната стойност е по-голяма от предвидените и изплатени неустойки по реда на този раздел.

**47**. ВЪЗЛОЖИТЕЛЯТ удовлетворява претенциите си относно не изпълнението на договора, както и за заплащане на неустойките от страна на ИЗПЪЛНИТЕЛЯ по следния ред: първо чрез прихващане от дължими суми; при липса на такива суми – от гаранцията за добро изпълнение по настоящия договор, след което по съответния законов ред.

**ХІ. ПРЕКРАТЯВАНЕ НА ДОГОВОРА**

**48**. Настоящият договор се прекратява:

1. С осъществяване предмета на договора и след изтичане на гаранционните срокове, предвидени в него;

2. По взаимно съгласие на страните, изразено писмено;

3. С писмено едномесечно предизвестие, отправено от едната страна до другата;

4. Когато едната страна не изпълни свое задължение по договора по причина, за която тя отговаря, изправната страна може да развали договора, след като даде на длъжника подходящ срок за изпълнение с писмено предупреждение, че след изтичането му, ще смята договора за развален.

5. При настъпване на обективна невъзможност за изпълнение на възложените дейности;

6. Едностранно от ВЪЗЛОЖИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения.

**49**. При прекратяване на договора, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение, съответстващо по размер на изпълнената част от договора.

ХІІ. **СПОРОВЕ**

**50**. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат неразделна част от договора.

**51**. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българското законодателство.

**ХІІІ. СЪОБЩЕНИЯ**

**52**. Всички съобщения между страните , свързани с изпълнението на този договор са валидни, ако са направени в писмена форма и са подписани от упълномощените представители на страните.

**53.** За дата на съобщението се смята:

-датата на предаването – при ръчно предаване на съобщението;

-датата на пощенското клеймо на обратната разписка - при изпращане по пощата;

-датата на приемането – при изпращане по телефакс или телекс.

**54**. За валидни адреси за приемане на съобщения и банкови сметки, свързани с настоящия договор се смятат:

ЗА ВЪЗЛОЖИТЕЛЯ;

ЗА ИЗПЪЛНИТЕЛЯ:

**55**. При промяна на данните по т. 50 от настоящия договор, съответната страна е длъжна да уведоми другата в тридневен срок от промяната.

**ХІV. ДРУГИ УСЛОВИЯ**

**56**. Нито една от страните няма право да прехвърля правата и задълженията си, произтичащи от този договор.

**57**. За неуредените въпроси в настоящия договор действа българското законодателство.

**58**. Настоящият договор може да бъде допълван и/или изменян само с допълнителни споразумения, изготвени в писмена форма и подписани от двете страни или упълномощени от тях представители при условията на ЗОП.

**ХV. ЗАКЛЮЧИТЕЛНИ РАЗПОРЕДБИ**

**59**. Договорът влиза в сила от датата на подписването му от двете страни и е със срок на действие до приключване изпълнението на проекта

**60**. Приложената към договора оферта и придружаващите я документи са неразделна част от същия.

Договорът се състави в три еднообразни екземпляра по един за всяка страна поотделно и един за регистъра на договорите.

**ВЪЗЛОЖИТЕЛ ИЗПЪЛНИТЕЛ**